પ્રજાસત્તાક દિને સવારે ૯.૦૦ વાગ્યે પરેડ શરૂ થઈ જશે જે લાલ કિલ્લા મેદાન સુધી પહોંચશે. ટ્રાફિક પોલીસના સંયુક્ત પોલીસ કમિશનર શરદ અગ્રવાલે જણાવ્યું હતું કે ટ્રાફિક પોલીસના ૫,૦૦૦થી વધુ જવાનો પરેડ માર્ગ પર તહેનાત રહેશે. સોમવારે રાત્રે ૧૧.૦૦ વાગ્યથી પ્રજાસત્તાક દિન સુધીની સમાપ્તિ સુધી દિલ્હીના મોટા ભાગના માર્ગો વાહન માટે પ્રતિબંધિત રહેશે. માત્ર સ્થાનિક લોકો વાહનો અને વીવીઆઈપી લોકોના સ્ટિકર લગાડેલાં વાહનોને પ્રવેશ આપવામાં આવશે. સવારે ૬.૦૦ વાગ્યા બાદ ટેક્સીને પણ પ્રવેશ આપવામાં આવશે નહીં.